techiaith/cofnodycynulliad_en-cy huggingface dataset:
English: Thank you for the question. I recognise that there may be evidence about further progress we could make by taking further action on smoking because, as you say, it is the leading cause of avoidable harm, and we need to do more to help people to quit, because the final point you made is just that. How do we help people to quit? By making sure that appropriate services are in place and, indeed, the way in which that service is provided. So, I expect that we'll see more being delivered within the community pharmacy as well, as part of what the future is likely to look like. And it will continue to be a topic of a regular conversation, because whenever we have a public health discussion and whenever we have a conversation about a major killer, we talk about the same things: smoking, alcohol, diet and exercise. So, the regulations that I've already announced we're consulting on, we'll go forward with those and listen to the public about what else they want to see. The complaints I have from some people that don't want us to take action on making smoking more difficult are ones that I recognise, but not ones that will take this Government off course. And I will, of course, listen to the evidence about the possibility of future action to help achieve our main aim of de-normalising smoking here in Wales.
Welsh: Diolch am y cwestiwn. Rwy'n cydnabod efallai fod tystiolaeth i'w chael ynglŷn â chynnydd pellach y gallem ei wneud drwy gymryd camau pellach ar ysmygu oherwydd, fel y dywedoch, dyna yw prif achos niwed y gellir ei osgoi, ac mae angen inni wneud mwy i gynorthwyo pobl i roi'r gorau iddi, gan mai dyna'n union oedd y pwynt olaf a wnaethoch. Sut rydym yn cynorthwyo pobl i roi'r gorau iddi? Drwy sicrhau bod y gwasanaethau priodol ar waith, ac yn wir, y ffordd y darperir y gwasanaeth hwnnw. Felly, disgwyliaf y byddwn yn gweld mwy'n cael ei ddarparu yn y fferyllfa gymunedol hefyd, fel rhan o sut y mae'r dyfodol yn debygol o edrych. A bydd yn parhau i fod yn destun sgwrs rheolaidd, oherwydd pryd bynnag y cawn drafodaeth ynglŷn ag iechyd y cyhoedd a phryd bynnag y cawn sgwrs am un o'r lladdwyr mawr, rydym yn sôn am yr un pethau: ysmygu, alcohol, deiet ac ymarfer corff. Felly, o ran y rheoliadau a gyhoeddwyd gennyf eisoes ac yr ymgynghorwn yn eu cylch, byddwn yn bwrw ymlaen â hwy ac yn gwrando ar y cyhoedd o ran beth arall yr hoffent ei weld. Rwy'n cydnabod y cwynion a godwyd gyda mi gan rai pobl nad ydynt yn awyddus inni gymryd camau i wneud ysmygu'n anos, ond ni fyddant yn newid cyfeiriad y Llywodraeth hon. Ac wrth gwrs, byddaf yn gwrando ar y dystiolaeth ynglŷn â'r posibilrwydd o roi camau ar waith yn y dyfodol i helpu i gyflawni ein prif nod o ddadnormaleiddio ysmygu yma yng Nghymru.
English: Cabinet Secretary, Public Health England recently published its evidence review of e-cigarettes and heated tobacco products. The review states that vaping poses only a small fraction of the risks of smoking and that switching completely from smoking to vaping conveys considerable health benefits over continued smoking. It goes on to say that vaping is at least 95 per cent less harmful than smoking. Does the Cabinet Secretary agree with Public Health England that vaping should be widely encouraged as a way to help people quit smoking in Wales?
Welsh: Ysgrifennydd y Cabinet, yn ddiweddar, cyhoeddodd Iechyd Cyhoeddus Lloegr eu hadolygiad tystiolaeth o e-sigaréts a chynhyrchion gwresogi tybaco. Dywed yr adolygiad fod defnyddio e-sigaréts yn achosi cyfran fach yn unig o'r risgiau a berir gan ysmygu a bod newid yn llwyr o ysmygu i ddefnyddio e-sigaréts yn arwain at fanteision iechyd sylweddol dros barhau i ysmygu. Aiff ymlaen i ddweud bod defnyddio e-sigaréts o leiaf 95 y cant yn llai niweidiol nag ysmygu. A yw Ysgrifennydd y Cabinet yn cytuno gydag Iechyd Cyhoeddus Lloegr y dylid annog defnyddio e-sigaréts ar raddfa eang fel ffordd o gynorthwyo pobl i roi'r gorau i ysmygu yng Nghymru?
English: Thank you for the question. We ran through this in the first version of the public health Bill that was not passed before the last Assembly election. At that time, there was real concern about the use of e-cigarettes, and it still remains, about the fact that they're often targeted at younger people, not as an alternative to smoking, and that we also can't be clear about what's in them because we don't regulate the make-up of e-cigarettes. So, I think it's honest to say that Public Health England have recognised that there is less risk from e-cigarettes than smoking. That is not the same as saying there is no risk. For different people, there will be different methods that help them to quit smoking, and that is what I would like to see. We will, of course, listen to the developing evidence base about all products within that that help people to give up smoking.
Welsh: Diolch am y cwestiwn. Trafodwyd hyn gennym yn y fersiwn gyntaf o Fil iechyd y cyhoedd na chafodd ei dderbyn cyn etholiad diwethaf y Cynulliad. Ar y pryd, roedd cryn bryder ynghylch y defnydd o e-sigaréts, ac mae'r pryder hwnnw'n parhau, oherwydd y ffaith eu bod yn aml yn cael eu targedu at bobl iau, yn hytrach na fel dewis amgen yn lle ysmygu, ac am na allwn fod yn glir ynglŷn â beth sydd ynddynt gan nad ydym yn rheoleiddio cyfansoddiad e-sigaréts. Felly, credaf ei bod yn deg dweud bod Iechyd Cyhoeddus Lloegr wedi cydnabod bod e-sigaréts yn peri llai o risgiau nag ysmygu. Nid yw hynny'n gyfystyr â dweud nad oes unrhyw risgiau. I wahanol bobl, bydd gwahanol ddulliau yn eu cynorthwyo i roi'r gorau i ysmygu, a dyna yr hoffwn ei weld. Wrth gwrs, byddwn yn gwrando ar y sylfaen dystiolaeth sy'n datblygu ynglŷn â'r holl gynnyrch sy'n cynorthwyo pobl i roi'r gorau i ysmygu.
English: Thank you, Deputy Presiding Officer. Good afternoon, Cabinet Secretary. Will you please outline what procedures are in place for hospital patients to administer their own routine medications?
Welsh: Diolch, Ddirprwy Lywydd. Prynhawn da, Ysgrifennydd y Cabinet. A wnewch chi amlinellu pa weithdrefnau sydd ar waith er mwyn i gleifion mewn ysbytai weinyddu eu meddyginiaethau rheolaidd eu hunain?
English: Are you talking about routine medication within a hospital setting?
Welsh: A ydych yn sôn am feddyginiaeth reolaidd o fewn lleoliad ysbyty?
English: I'm not sure I understand the question, because for hospital patients and medication, there is medication that they receive when actually in a hospital, and if they have a secondary-care-led medication need, how they actually administer that themselves. It will depend, of course, on the condition and the medication.
Welsh: Nid wyf yn siŵr fy mod yn deall y cwestiwn, oherwydd mewn perthynas â chleifion ysbytai a meddyginiaeth, ceir meddyginiaeth y maent yn ei chael pan fyddant yn yr ysbyty, ac os oes angen meddyginiaeth arnynt dan arweiniad gofal eilaidd, sut y maent yn gweinyddu'r feddyginiaeth honno eu hunain. Mae hynny, wrth gwrs, yn dibynnu ar y cyflwr a'r feddyginiaeth.
English: Well, look, this is an issue that I'm aware of, the Get It On Time campaign. It's not a condition-specific campaign for one only because, actually, there are a range of other conditions - epilepsy, for example. My younger brother has epilepsy and I know on some of his hospital stays in the English system the non-administration of that has actually led to him having a seizure that would have otherwise been controlled by his medication regime outside of a hospital setting. So, I do recognise the challenges that exist in a range of conditions about having a regular medication regime that continues and is not interrupted by a hospital stay, whether that is for the main condition that those medications are provided for or for an alternative. And there's something here about our improvement programme in pharmacy management and in medication management in any event, both about the administration of medicines in hospitals, but also about not having an unnecessary gap when somebody is actually discharged from hospital as well, so they promptly have any medication that they then require to go back into their own homes. So, I recognise the campaign. There's work being led by the chief pharmacist with health boards and chief pharmacists in each of the health boards because I do recognise the challenge that does exist.
Welsh: Wel, edrychwch, mae hwn yn fater rwy'n ymwybodol ohono, ymgyrch Get It On Time. Nid yw'n ymgyrch ar gyfer un cyflwr yn benodol oherwydd, mewn gwirionedd, ceir amrywiaeth o gyflyrau eraill - epilepsi, er enghraifft. Mae gan fy mrawd iau epilepsi a gwn, o rai o'i arosiadau yn yr ysbyty yn y system yn Lloegr, fod diffyg gweinyddu ar gyfer y cyflwr hwnnw wedi golygu ei fod wedi cael trawiad a fyddai fel arall wedi cael ei reoli drwy ei drefn feddyginiaethol y tu allan i'r ysbyty. Felly, rwy'n cydnabod yr heriau sydd i'w cael gyda nifer o gyflyrau mewn perthynas â pharhau â threfn feddyginiaethol reolaidd na therfir arni gan arhosiad yn yr ysbyty, boed hynny ar gyfer y prif gyflwr y darperir y meddyginiaethau hynny ar ei gyfer neu rywbeth gwahanol. Ac mae rhywbeth yn hyn o beth sy'n ymwneud â'n rhaglen wella ar gyfer rheoli fferylliaeth a rheoli meddyginiaethau beth bynnag, mewn perthynas â gweinyddu meddyginiaethau mewn ysbytai, ond hefyd o ran sicrhau nad oes bwlch diangen pan gaiff rhywun ei ryddhau o'r ysbyty, er mwyn sicrhau bod ganddynt unrhyw feddyginiaeth y mae arnynt ei hangen mewn pryd i ddychwelyd i'w cartrefi eu hunain. Felly, rwy'n gyfarwydd â'r ymgyrch. Mae'r prif fferyllydd yn arwain gwaith gyda'r byrddau iechyd a'r prif fferyllwyr ym mhob un o'r byrddau iechyd gan fy mod yn cydnabod bod hyn yn her.
English: I recognise entirely the point about people taking more responsibility for their own healthcare, but I actually think that the bigger gain to be made on that is how people take their medication in the community and how we enable that to happen. Within a hospital setting, it really is about how the health service make sure that is enabled properly. Some people don't have their own medication, it's often taken away at the point of entry. You need to make sure that their medication is provided on a regular basis so it can be -
Welsh: Rwy'n llwyr gydnabod y pwynt ynglŷn â phobl yn cymryd mwy o gyfrifoldeb am eu gofal iechyd eu hunain, ond mewn gwirionedd, credaf fod y budd mwyaf y gellir ei gael o hynny yn ymwneud â sut y mae pobl yn cymryd eu meddyginiaeth yn y gymuned a sut rydym yn galluogi hynny i ddigwydd. Mewn lleoliad ysbyty, mae'n ymwneud â sut y mae'r gwasanaeth iechyd yn sicrhau bod hynny'n cael ei alluogi'n briodol. Ni fydd gan rai pobl eu meddyginiaethau eu hunain, yn aml caiff ei gymryd oddi wrthynt pan fyddant yn cyrraedd. Mae'n rhaid sicrhau bod eu meddyginiaeth yn cael ei ddarparu'n rheolaidd fel y gellir ei -
English: But it's not, and that's my point.
Welsh: Ond nid yw hynny'n digwydd, a dyna fy mhwynt.
English: - so it can be administered, and that is a challenge for us. There's also something about how we shift some of the work. So, part of our challenge in the hospital pharmacy service is actually that some of that work need not necessarily take place there, and that'll provide them with a greater length of time to do what they really do need to do, and only they can do for hospital-based patients. So, the link between the hospital pharmacy service and community pharmacy really does matter and I think there's more gain to be made from community pharmacies taking on additional duties in the future to make it easier for people to get out and to support people in administering successfully their own medication regimes, as well as providing more time for their hospital-based colleagues to do their job properly, in addition with other staff in a hospital system.
Welsh: - fel y gellir ei gweinyddu, ac mae hynny'n her i ni. Mae a wnelo hefyd â sut rydym yn symud rhywfaint o'r gwaith. Felly, rhan o'r her i ni yn y gwasanaeth fferylliaeth ysbyty yw nad oes angen i beth o'r gwaith ddigwydd yn y lleoliad hwnnw o reidrwydd, a bydd hynny'n rhoi mwy o amser iddynt wneud yr hyn y mae gwir angen iddynt ei wneud, yr hyn na all neb ond hwy ei wneud i gleifion mewn ysbytai. Felly, mae'r cysylltiad rhwng gwasanaeth fferylliaeth ysbyty a fferylliaeth gymunedol yn wirioneddol bwysig a chredaf fod mwy o fudd i'w gael os yw fferyllfeydd cymunedol yn ymgymryd â dyletswyddau ychwanegol yn y dyfodol i'w gwneud yn haws i bobl fynd allan i gynorthwyo pobl i gyflawni eu trefniadau meddyginiaethol eu hunain yn llwyddiannus, yn ogystal â rhoi mwy o amser i'w cydweithwyr yn yr ysbytai wneud eu gwaith yn iawn, yn ychwanegol at staff eraill mewn system ysbyty.
English: Diolch, Dirprwy Lywydd. Minister, we have discussed previously the case of my constituent, Paul Davies, the Paralympian who was facing the real prospect of missing Tokyo 2020 due to a lack of social care. Minister, with your help, I'm pleased to say that Paul Davies now has the support he needs in order to train for the Tokyo Paralympics. So, Minister, will you join me in wishing Paul Davies every success in his endeavours and in hoping that he can bring back a gold medal for Wales?
Welsh: Diolch, Ddirprwy Lywydd. Weinidog, rydym eisoes wedi trafod achos fy etholwr, Paul Davies, y Paralympiad a oedd yn wynebu'r posibilrwydd o fethu Tokyo 2020 oherwydd diffyg gofal cymdeithasol. Weinidog, gyda'ch cymorth chi, rwy'n falch o ddweud bellach fod gan Paul Davies y gefnogaeth sydd ei hangen arno er mwyn hyfforddi ar gyfer Gemau Paralympaidd Tokyo. Felly, Weinidog, a wnewch chi ymuno â mi i ddymuno pob lwc i Paul Davies gyda'i ymdrechion a gobeithio y gall ddod â medal aur yn ôl i Gymru?
English: Absolutely. And I think everybody here would join you, Caroline, in wishing Paul the very, very best. In some ways, I can say he is a local boy, a local man, in my neck of the woods, slightly out of my constituency. But we're delighted that the local authority and the local health board have come together, very much, I have to say, based on the idea that we say regularly here within the Assembly - that the Cabinet Secretary and I say - that it should be focused on the outcomes of the individual, not simply on care, but on independent living. And that independent living includes the ability to pursue activities and hobbies and interests - it's more than simply care. But I'm delighted that with the highlighting of the issue, Caroline, that you and others brought to it - I think you overstate my role in this entirely, I have to say, but I'm delighted that, on the ground, locally, they've managed to find a solution that will enable him to go forward and compete. I understand from my officials that they've been able to appoint two personal assistants now, which will mean that he can pursue, and, we all hope, fulfil, his dreams and ambitions.
Welsh: Yn sicr. A chredaf y byddai pawb yma yn ymuno â chi, Caroline, i ddymuno pob lwc i Paul. Mewn rhai ffyrdd, gallaf ddweud ei fod yn fachgen lleol, yn ddyn lleol, yn fy ardal i, fymryn y tu allan i fy etholaeth. Ond rydym wrth ein bodd fod yr awdurdod lleol a'r bwrdd iechyd lleol wedi dod ynghyd, i raddau helaeth, mae'n rhaid imi ddweud, ar sail y syniad a grybwyllir gennym yn rheolaidd yma yn y Cynulliad - gan Ysgrifennydd y Cabinet a minnau - y dylid canolbwyntio ar ganlyniadau i'r unigolyn, nid ar ofal yn unig, ond ar fyw'n annibynnol. Ac mae byw'n annibynnol yn cynnwys y gallu i ymgymryd â gweithgareddau a hobïau a diddordebau - mae'n ymwneud â mwy na gofal yn unig. Ond rwy'n falch, drwy dynnu sylw at y mater, Caroline, eich bod chi ac eraill wedi sicrhau - credaf eich bod yn gorbwysleisio fy rôl yn hyn o beth, mae'n rhaid imi ddweud, ond rwyf wrth fy modd eu bod, ar lawr gwlad, yn lleol, wedi llwyddo i sicrhau ateb a fydd yn galluogi iddo fynd ati i gystadlu. Deallaf gan fy swyddogion eu bod bellach wedi gallu penodi dau gynorthwyydd personol, a fydd yn golygu y gall ddilyn ei freuddwydion a'i ddyheadau, ac mae pob un ohonom yn gobeithio hefyd y gall eu gwireddu.
English: Yes. Thank you, Minister. We were able to get a very satisfactory outcome in Paul's case. But what about those who don't have their Assembly Member fighting their corner? Minister, what is the Welsh Government doing to ensure that every single disabled person in Wales is able to pursue their goals, their dreams, unhindered by their disability?
Welsh: Yn sicr. Diolch, Weinidog. Llwyddasom i sicrhau canlyniad boddhaol iawn yn achos Paul. Ond beth am y rheini nad oes ganddynt eu Haelod Cynulliad i ymladd drostynt? Weinidog, beth y mae Llywodraeth Cymru yn ei wneud i sicrhau bod pob unigolyn anabl yng Nghymru yn gallu cyflawni eu huchelgeisiau, eu breuddwydion, heb gael eu rhwystro gan eu hanabledd?
English: Entirely. And, Caroline, if I can reiterate my earlier comments, which would be that the statutory framework in Wales is very different from across the border in England; it is very much - with the support of Members here, who took the legislation through - based on a person-centred approach, where that person should co-determine their package of support for independent living. It's not to be done to them, but it's to be done with them. It should be based on the outcomes for that individual to improve their quality of life and their ability - as we all take for granted - to do what we want and to socialise and to engage in wider society. There is also, of course, the statutory right to advocacy, either informal advocacy, or, failing that, a more formal type of advocacy, and so on and so forth. I think the challenge that local authorities and health boards and others face is the financial constraints they operate in. But that shouldn't stop them focusing on that approach of working with the individual, with their needs, to determine how they can best support independent living and a quality of life that we all take for granted, and so should they.
Welsh: Yn hollol. A Caroline, os caf ailadrodd fy sylwadau cynharach, sef bod y fframwaith statudol yng Nghymru yn wahanol iawn i'r hyn a geir dros y ffin yn Lloegr; mae'n seiliedig i raddau helaeth - gyda chefnogaeth yr Aelodau yma, a sicrhaodd fod y ddeddfwriaeth yn cael ei phasio - ar ddull sy'n canolbwyntio ar yr unigolyn, lle dylai'r unigolyn hwnnw benderfynu ar y cyd ar eu pecyn cymorth ar gyfer byw'n annibynnol. Ni ddylid gwneud hyn ar eu cyfer, ond yn hytrach gyda hwy. Dylai fod yn seiliedig ar y canlyniadau i'r unigolyn er mwyn gwella ansawdd eu bywyd a'u gallu - fel y mae pob un ohonom yn ei gymryd yn ganiataol - i wneud yr hyn a fynnwn ac i gymdeithasu ac i fod yn rhan o'r gymdeithas ehangach. Hefyd, ceir hawl statudol i eiriolaeth, wrth gwrs, naill ai eiriolaeth anffurfiol, neu yn niffyg hynny, eiriolaeth fwy ffurfiol, ac yn y blaen. Credaf mai'r her a wynebir gan awdurdodau lleol a byrddau iechyd ac eraill yw'r cyfyngiadau ariannol y maent yn gweithredu ynddynt. Ond ni ddylai hynny eu hatal rhag canolbwyntio ar y dull hwnnw o weithio gyda'r unigolyn, gyda'u hanghenion, er mwyn pennu'r ffordd orau o gefnogi byw'n annibynnol ac ansawdd bywyd y mae pob un ohonom yn ei gymryd yn ganiataol, a dylent hwythau allu ei gymryd yn ganiataol hefyd.
English: Thank you once again for that answer, Minister. Our future Paralympians are relying upon their carers - paid and unpaid - to support them while they concentrate upon winning the medals. But who supports the carers? Minister, sadly, we know that two thirds of unpaid carers have not been offered or requested a needs assessment, and three quarters of those same carers say they do not get any support from their GP. So, what is the Government doing to ensure that carers' needs are assessed? Thank you.
Welsh: Diolch eto am eich ateb, Weinidog. Mae Paralympiaid y dyfodol yn dibynnu ar eu gofalwyr - rhai cyflogedig a di-dâl - i'w cefnogi wrth iddynt hwy ganolbwyntio ar ennill y medalau. Ond pwy sy'n cefnogi'r gofalwyr? Weinidog, yn anffodus, gwyddom nad yw dwy ran o dair o ofalwyr di-dâl wedi cael cynnig neu wedi gwneud cais am asesiad o anghenion, ac mae tri chwarter y gofalwyr hynny yn dweud nad ydynt yn cael unrhyw gymorth gan eu meddygon teulu. Felly, beth y mae'r Llywodraeth yn ei wneud i sicrhau bod anghenion gofalwyr yn cael eu hasesu? Diolch.
English: Diolch, Dirprwy Lywydd. Now, Cabinet Secretary, I met this morning with a group concerned with Barrett's oesophagus, which is a condition that, left untreated, can lead to cancer. But it's possible to use a treatment called radio frequency ablation to treat this, before it leads to cancer. In fact, it is clinically proven and its cost benefits are very, very clear. But Wales doesn't have this service, so patients have to go to England. Now, costs for providing treatment in England, paid for by the Welsh NHS, have increased dramatically in the past year - increased by something like 150 per cent. So, the lack of access to this technology in Wales is costing the NHS here more and more. Can you tell me what the barrier is to preventing that service being provided in Wales? And can you report back to me and the Assembly on work being done to introduce RFA treatment in Wales as quickly as possible?
Welsh: Diolch, Ddirprwy Lywydd. Nawr, Ysgrifennydd y Cabinet, cyfarfûm y bore yma gyda grŵp a fynegodd bryder ynglŷn ag oesoffagws Barrett, sef cyflwr a all arwain at ganser os nad yw'n cael ei drin. Ond mae modd defnyddio triniaeth o'r enw abladiad radio-amledd i drin y cyflwr cyn iddo arwain at ganser. Mewn gwirionedd, fe'i profwyd yn glinigol ac mae manteision y driniaeth o ran cost yn glir iawn. Ond nid yw'r gwasanaeth hwn ar gael yng Nghymru, felly mae'n rhaid i gleifion fynd i Loegr. Nawr, mae costau darparu triniaeth yn Lloegr, a delir gan y GIG yng Nghymru, wedi cynyddu'n sylweddol dros y flwyddyn ddiwethaf - cynnydd o tua 150 y cant. Felly, mae diffyg mynediad at y dechnoleg hon yng Nghymru yn costio mwy a mwy i'r GIG yma. A allwch ddweud wrthyf beth yw'r rhwystr sy'n atal y gwasanaeth hwnnw rhag cael ei ddarparu yng Nghymru? Ac a allwch roi gwybod i mi a'r Cynulliad am y gwaith sy'n mynd rhagddo ar ddarparu triniaeth abladiad radio-amledd yng Nghymru cyn gynted â phosibl?
English: Yes, I'm happy to respond on this. I've actually had direct correspondence from one of my constituents on this matter, as indeed from a wider interest group, and, coincidentally, this Saturday, in Margam, I had the pleasure of meeting people from the Bangladeshi Gastroenterology Association. I also met the president of the British Gastroenterology Association, who said he was imminently due to write to me on this very issue. Because I do recognise that there is a NICE recommended treatment available that we currently commission over our border, in particular in south Wales. We do now think that we could and should be able to provide the service here in Wales. Cardiff and Vale University Local Health Board are leading work on that to provide that service. I'll be happy to provide an update to Members in the future on where that is to be clearer about the timescales for doing so, but I do expect us to make that treatment properly available, as the evidence suggests, and to make it available here in Wales, as opposed to continuing to have to commission a service across our border.
Welsh: Gallaf, rwy'n falch o ymateb i hyn. Mewn gwirionedd, rwyf wedi cael gohebiaeth uniongyrchol gan un o fy etholwyr ar y mater hwn, a chan grŵp buddiant ehangach, a thrwy gyd-ddigwyddiad, ddydd Sadwrn, ym Margam, cefais y pleser o gyfarfod â phobl o Gymdeithas Gastroenteroleg Bangladesh. Cyfarfûm hefyd â llywydd Cymdeithas Gastroenteroleg Prydain, a ddywedodd ei fod yn bwriadu ysgrifennu ataf ynglŷn â'r mater penodol hwn cyn bo hir. Oherwydd rwy'n cydnabod bod triniaeth a argymhellir gan y Sefydliad Cenedlaethol dros Ragoriaeth mewn Iechyd a Gofal ar gael a'n bod yn ei chomisiynu dros y ffin ar hyn o bryd, yn enwedig yn ne Cymru. Credwn bellach y gallem ac y dylem allu darparu'r gwasanaeth yma yng Nghymru. Mae Bwrdd Iechyd Lleol Prifysgol Caerdydd a'r Fro yn arwain y gwaith ar hynny er mwyn darparu'r gwasanaeth hwnnw. Rwy'n fwy na pharod i roi'r wybodaeth ddiweddaraf i'r Aelodau yn y dyfodol ynglŷn â lle y gall fod yn fwy eglur ynglŷn â'r amserlenni ar gyfer gwneud hynny, ond rwy'n disgwyl y gall y driniaeth honno fod ar gael yn briodol, fel yr awgryma'r dystiolaeth, ac i sicrhau ei bod ar gael yma yng Nghymru, yn hytrach na pharhau i orfod comisiynu gwasanaeth dros y ffin.